VIDA I SÍMBOL ESSENCIAL (Lola Josa) - Modalitat online
2026-05-07 18:00 - 2027-03-04 20:00 (Europe/Madrid) | ONLINE
Descripció:
Vida i símbol essencial és un curs en el qual l’experiència es transforma en saviesa a través del reconeixement de les fites espirituals que es despleguen al llarg de la vida. Aprendre a identificar-les és essencial per a endinsar-nos en la comprensió dels nostres anhels més profunds, aquells que només en el llenguatge del callat amor la nostra consciència s’atreveix a revelar.
Els símbols que han sustentat la nostra tradició espiritual, juntament amb els mites que els narren, articularan les classes al llarg dels tres trimestres que componen el curs. De la mateixa manera, s’abordarà l’aprenentatge d’un llenguatge originari que, en silenci, dialoga amb la intimitat del nostre ésser com un alè continu i inspirador.
Es tracta d’un curs en el qual l’ensenyament teòric s’integrarà amb la pràctica.
Estructura:
El curs s’estructura en tres cicles de tres sessions cadascun i una sessió addicional de tancament cada trimestre per a posar en comú els quaderns/experiència de cada participant i oferir una visió conclusiva del trajecte/aprenentatge de cadascun dels diferents temes abordats durant el trimestre.
S’impartirà en modalitat presencial i en línia, en diferents dates i horaris. Les sessions en línia, per a preservar la privacitat tant de la professora com dels i les assistents, no es gravaran.
El curs es preveu tancar en un retir de cap de setmana per als i les participants que desitgin assistir. S’informarà oportunament.

CICLE I: Mite i alliberament
Modalitat online (8 hores)
Sessions: Dijous, 7 de maig, 11 de juny i 2 de juliol de 18,00 a 20,00h
Sessió de tancament de cicle: Dissabte, 4 de juliol de 18,00 a 20,00h

CICLE II: Llenguatge de l’origen
Modalitat online (8 hores)
Sessions: Dijous, 10 de setembre, 1 d’octubre i 5 de novembre de 18,00 a 20,00h
Sessió de tancament de cicle: Dissabte, 7 de novembre de 18,00 a 20,00h

CICLE III: Dialèctica de l’Eros Sagrat
Modalitat online (8 hores)
Sessions: Dijous, 7 de gener, 4 de febrer i 4 de març de 18,00 a 20,00h
Sessió de tancament de cicle: Dissabte, 6 de març de 18,00 a 20,00h
La professora

LOLA JOSA és filòloga, escriptora i catedràtica de Literatura Espanyola dels Segles d’Or en la Universitat de Barcelona.
Les seves recerques i escriptura se centren en l’exegesi i en la mística hebrea com a experiència prefilosòfica i poètica. «Càntic Espiritual. Nova edició a la llum de la mística hebrea» (Lumen, 2021) i «La mesura del món. Paraula i principi femenins» (Athenaica, 2022) són els seus últims llibres. També és autora de l’assaig introductori i de l’edició del Zohar. Llibre de l’esplendor, publicat per l’editorial Atalanta (febrer, 2026).
Detalls
Activitat: Curs (tres trimestres) + retir cultural (opcional)
 Data: De maig 2026 a març 2027
 Lloc: Plataforma zoom (l’enllaç s’enviarà el mateix dia de cada sessió)
 No de places: Molt limitades
 Preu:
Pagament únic: 432€ (Dte. del 10% sobre el PVP total)
Pagament trimestal: 160€ x trimestre
¡Reservar!
Tens dubtes?
 Contácta’ns!
